title: 2011/824/EU: Rådets afgørelse af 20. oktober 2011 om indgåelse af aftalen i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side#Aftale i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side

text:
               10.12.2011

               DA

               Den Europæiske Unions Tidende

               L 328/2

         RÅDETS AFGØRELSE
   af 20. oktober 2011
   om indgåelse af aftalen i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side
   (2011/824/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Forholdet mellem Unionen og Vestbredden og Gaza-stribens Palæstinensiske Myndighed (»Den Palæstinensiske Myndighed«) bygger på Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side (2) (»interimsaftalen«), der blev undertegnet i februar 1997, og hvis handelsbestemmelser trådte i kraft den 1. juli 1997. Dets hovedformål er at fremme handel, investeringer og harmoniske økonomiske forbindelser mellem parterne for derigennem at fremme deres bæredygtige økonomiske udvikling.

               (2)

               Interimsaftalen indebærer toldfri adgang til EU-markederne for palæstinensiske industrivarer og udfasning af tolden på Unionens eksport til det besatte palæstinensiske område over fem år. Interimsaftalen åbner mulighed for at indrømme Den Palæstinensiske Myndighed yderligere handelspræferencer. Ifølge interimsaftalens artikel 12 gennemfører Fællesskabet og Den Palæstinensiske Myndighed gradvis en stadig større liberalisering af deres samhandel med landbrugsprodukter og fiskevarer af betydning for begge parter. Ifølge interimsaftalens artikel 14, stk. 2, gennemgår Fællesskabet og Den Palæstinensiske Myndighed mulighederne for at give hinanden yderligere indrømmelser.

               (3)

               Handlingsplanen under den europæiske naboskabspolitik (ENP-handlingsplanen) for Den Palæstinensiske Myndighed, der blev godkendt i maj 2005, og som efterfølgende er blevet udbygget, indeholder også bestemmelser vedrørende gradvis liberalisering af handelen med landbrugsprodukter og fiskevarer.

               (4)

               Ifølge Euro-Middelhavs-aftalens køreplan for landbruget (Rabatkøreplanen), som Euro-Middelhavs-udenrigsministrene vedtog den 28. november 2005, er omfattende liberalisering af handelen med landbrugsprodukter, forarbejdede landbrugsprodukter og fisk og fiskevarer ønskelig; målet er fuld liberalisering af denne samhandel senest i 2010, med mulig undtagelse af et meget begrænset antal følsomme produkter.

               (5)

               Euro-Middelhavs-områdets ministre for handel forpligtede sig på den sidste Euro-Middelhavs-ministerkonference om handel i december 2009 til at lette samhandelen med palæstinensiske produkter, jf. Euromedkøreplanen for handel efter 2010. Endvidere vedtog ministrene for handel i 2010 en omfattende pakke af foranstaltninger til at lette samhandelen med palæstinensiske produkter med andre Euro-Middelhavs-partnere på bilateralt og regionalt plan.

               (6)

               Forhandlinger med Den Palæstinensiske Myndighed vedrørende større liberalisering af samhandelen med landbrugsprodukter, forarbejdede landbrugsprodukter og fisk og fiskevarer blev afsluttet med undertegnelse af aftalen i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side (»aftalen«) i overensstemmelse med Rådets afgørelse 2011/248/EU (3).

               (7)

               Det besatte palæstinensiske område, der styres af Den Palæstinensiske Myndighed, er en stat under opbygning. Det er derfor ikke opført i nogen FN-klassifikation og kan således ikke omfattes af Unionens arrangement med generelle toldpræferencer (4).

               (8)

               Den Palæstinensiske Myndighed er Unionens mindste samhandelspartner i Euro-Middelhavs-området og næsten i verden med en samlet samhandel på 56,6 mio. EUR i 2009, hvoraf Unionens eksport udgjorde langt størstedelen (50,5 mio. EUR). Unionens import fra Den Palæstinensiske Myndighed udgjorde blot 6,1 mio. EUR i 2009 og bestod hovedsagelig af landbrugsprodukter og forarbejdede landbrugsprodukter (ca. 70,1 % af Unionens samlede import). I 2009 eksporterede Unionen for 1,7 mio. EUR landbrugsprodukter, 3,3 mio. EUR forarbejdede landbrugsprodukter og 0,1 mio. EUR fisk og fiskevarer. Det forventes, at en yderligere åbning af markedet vil støtte udviklingen af Vestbredden og Gaza-stribens økonomi gennem større eksport, uden at det får negative virkninger for Unionen. Der bør derfor indrømmes yderligere handelspræferencer til Den Palæstinensiske Myndighed for Vestbredden og Gaza-striben i form af lettere adgang for landbrugsprodukter til EU-markedet.

               (9)

               I overensstemmelse med ENP-handlingsplanen afhænger ambitionsniveauet for forholdet mellem Unionen og Den Palæstinensiske Myndighed af Den Palæstinensiske Myndigheds opbakning til fælles værdier og dens evne til at gennemføre de prioriteter, der er opstillet i fællesskab. Unionen planlægger at komplettere indrømmelsen af yderligere handelspræferencer med et program for handelsrelateret teknisk bistand, som skal hjælpe Den Palæstinensiske Myndighed yderligere med forberedelsen af en fremtidig palæstinensisk stat.

               (10)

               For at Den Palæstinensiske Myndighed kan nyde godt af de yderligere handelspræferencer, som Unionen har indrømmet, er det endvidere en forudsætning, at Den Palæstinensiske Myndighed overholder alle relevante oprindelsesregler og procedurerne i den forbindelse, ligesom den skal etablere et effektivt administrativt samarbejde med og yde effektiv administrativ bistand til Den Europæiske Union. Ved alvorlig og systematisk misligholdelse af disse betingelser eller ved andre konstateringer af svig og uregelmæssigheder kan Unionen træffe foranstaltninger efter de relevante procedurer i artikel 23a i interimsaftalen.

               (11)

               Med henblik på definitionen af begrebet varer med oprindelsesstatus, oprindelsescertificering og ordninger for administrativt samarbejde gælder interimsaftalens protokol nr. 3 om definition af begrebet »produkter med oprindelsesstatus« og ordninger for administrativt samarbejde.

               (12)

               Hvis importen af landbrugsprodukter, forarbejdede landbrugsprodukter og fisk og fiskevarer med oprindelse i Den Palæstinensiske Myndigheds område stiger markant og dermed skaber alvorlig konkurrenceforvridning på Unionens indre marked, bør Unionen være i stand til at vedtage beskyttelsesforanstaltninger efter denne afgørelse.

               (13)

               Importordningerne i henhold til aftalen bør fornyes på betingelser, som fastlægges af Rådet ud fra erfaringerne med gennemførelsen af ordningerne. De bør derfor kun løbe i 10 år. Under hensyntagen til Vestbredden og Gaza-stribens økonomiske situation bør parterne dog forlænge den told- og kvotefri markedsadgang, hvis de skønner, at den palæstinensiske økonomi har brug for en yderligere overgangsperiode, inden de kan indlede forhandlinger med henblik på yderligere gensidige indrømmelser.

               (14)

               Unionen og Den Palæstinensiske Myndighed bør mødes fem år efter datoen for denne aftales ikrafttræden for at drøfte mulighederne for at give hinanden yderligere permanente handelsindrømmelser for landbrugsprodukter, forarbejdede landbrugsprodukter og fisk og fiskevarer i overensstemmelse med det formål, der er fastlagt i artikel 12 i interimsaftalen. Skulle dette vise sig ikke at være hensigtsmæssigt, fordi der kun har været en begrænset økonomisk udvikling i det besatte palæstinensiske område, bør sådanne drøftelser finde sted på et senere tidspunkt.

               (15)

               Aftalen bør indgås —

         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side (»aftalen«) godkendes hermed på Unionens vegne.
   Teksten til aftalen er knyttet til denne afgørelse.
   Artikel 2
   Hvis Unionen er nødt til at træffe en beskyttelsesforanstaltning for landbrugsprodukter og fisk og fiskevarer, jf. artikel 23 i interimsassocieringsaftalen, vedtages denne beskyttelsesforanstaltning efter proceduren i artikel 159, stk. 2, i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (5) eller i artikel 30 i Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (6). For forarbejdede landbrugsprodukters vedkommende vedtages sådanne beskyttelsesforanstaltninger efter proceduren i artikel 7, stk. 2, i Rådets forordning (EF) nr. 614/2009 af 7. juli 2009 om den fælles handelsordning for ægalbumin og mælkealbumin (7) eller i artikel 11, stk. 4, i Rådets forordning (EF) nr. 1216/2009 af 30. november 2009 om en ordning for handelen med visse varer fremstillet af landbrugsprodukter (8).
   Artikel 3
   Formanden for Rådet udpeger den person, der er beføjet til på Unionens vegne at deponere det godkendelsesinstrument, der er omhandlet i aftalen, med henblik på at udtrykke Unionens samtykke til at blive bundet af aftalen (9).
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 20. oktober 2011.

            På Rådets vegne

         M. SAWICKI

            Formand

      (1)  Godkendelse af 5. september 2011 (endnu ikke offentliggjort i EUT).

      (2)  EFT L 187 af 16.7.1997, s. 3.

      (3)  EUT L 104 af 20.4.2011, s. 2.

      (4)  EUT L 169 af 30.6.2005, s. 1.

      (5)  EUT L 299 af 16.11.2007, s. 1.

      (6)  EFT L 17 af 21.1.2000, s. 22.

      (7)  EUT L 181 af 14.7.2009, s. 8.

      (8)  EUT L 328 af 15.12.2009, s. 10.

      (9)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

      AFTALE
      i form af brevveksling mellem Den Europæiske Union på den ene side og Vestbredden og Gaza-stribens Palæstinensiske Myndighed på den anden side om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side
      Hr./Fr.
      Jeg henviser hermed til de forhandlinger, der fandt sted i tråd med ånden i Euro-Middelhavs-aftalens køreplan for landbruget (Rabatkøreplanen), som Euro-Middelhavs-udenrigsministrene vedtog den 28. november 2005 for at fremskynde liberaliseringen af samhandelen med landbrugsprodukter, forarbejdede landbrugsprodukter og fisk og fiskevarer, og i henhold til artikel 7, artikel 12 og artikel 14, stk. 2, i Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed (i det følgende benævnt »Den Palæstinensiske Myndighed«) på den anden side (i det følgende benævnt »interimsassocieringsaftalen«), der er i kraft siden den 1. juli 1997, ifølge hvilken Fællesskabet og Den Palæstinensiske Myndighed gradvis tilstræber større liberalisering bl.a. af deres handel med landbrugsprodukter af betydning for begge parter.

                  A.

                  Parterne er blevet enige om følgende midlertidige ændringer af interimsassocieringsaftalen:

                              1.

                              Protokol nr. 1 erstattes af protokollen i bilag I til denne aftale i form af brevveksling, jf. dog bestemmelserne i punkt C.

                  B.

                  Parterne er også blevet enige om følgende permanente ændringer af interimsassocieringsaftalen:

                              1.

                              Artikel 4 affattes således:
                              »Bestemmelserne i dette kapitel finder anvendelse på varer med oprindelse i Den Europæiske Union og i Vestbredden og Gaza-striben, med undtagelse af de varer, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale. Nærværende kapitel finder dog fortsat anvendelse på kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90.«

                              2.

                              Overskriften til kapitel 2 affattes således:

                              3.

                              Artikel 11 affattes således:
                              »Bestemmelserne i dette kapitel finder anvendelse på de varer med oprindelse i Den Europæiske Union og i Vestbredden og Gaza-striben, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale, undtagen kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90, for hvilke der allerede er indrømmet toldfri adgang til markedet i henhold til kapitel 1.«

                              4.

                              Artikel 12 affattes således:
                              »Den Europæiske Union og Den Palæstinensiske Myndighed gennemfører gradvis en større liberalisering af deres samhandel med landbrugsprodukter, forarbejdede landbrugsprodukter og fisk og fiskevarer af betydning for begge parter.«

                              5.

                              Artikel 13 affattes således:
                              »1.   Landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og Gaza-striben, der er anført i protokol nr. 1 om indførsel i Den Europæiske Union, er omfattet af ordningerne i denne protokol.
                              2.   Landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union, der er anført i protokol nr. 2 om indførsel på Vestbredden og i Gaza-striben, er omfattet af ordningerne i denne protokol.«

                              6.

                              Som artikel 23a indsættes:
                              »Midlertidig tilbagetrækning af præferencer
                              1.   Parterne er enige om, at administrativt samarbejde og administrativ bistand er af afgørende betydning for gennemførelse af og kontrol med den præferencebehandling, der indrømmes i henhold til denne aftale, og understreger, at de er fast besluttet på at bekæmpe uregelmæssigheder og svig i toldanliggender og dermed beslægtede anliggender.
                              2.   Har en part på grundlag af objektive oplysninger konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig i forbindelse med denne aftale, kan den pågældende part i henhold til denne artikel midlertidigt suspendere den relevante præferencebehandling af den eller de pågældende varer.
                              3.   I dette bilag forstås ved manglende administrativt samarbejde og manglende administrativ bistand bl.a.:

                                          a)

                                          gentagen misligholdelse af forpligtelsen til at kontrollere varens eller varernes oprindelsesstatus

                                          b)

                                          gentagne afslag eller unødige forsinkelser med hensyn til at foretage efterfølgende kontrol af oprindelsesbeviset og/eller meddele resultaterne heraf

                                          c)

                                          gentagne afslag på eller unødig forsinkelse af tilladelse til at foretage kontrolbesøg med det formål at kontrollere, om dokumenter eller oplysninger, der har betydning for at indrømme den pågældende præferencebehandling, er ægte og korrekte.

                                    4.   I denne artikels forstand kan der bl.a. være tale om konstatering af uregelmæssigheder eller svig, hvis der sker en hurtig og ikke tilstrækkeligt begrundet stigning i vareimporten til et niveau, der overskrider den anden parts sædvanlige produktions- og eksportkapacitet, og der foreligger objektive oplysninger om uregelmæssigheder eller svig.
                              5.   Anvendelse af midlertidig suspension af præferencebehandlingen sker på følgende betingelser:

                                          a)

                                          Den part, der på grundlag af objektive oplysninger har konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig, giver hurtigst muligt Det Blandede Udvalg meddelelse om dets konstatering sammen med de objektive oplysninger og indleder på grundlag af alle relevante oplysninger og objektive konstateringer konsultationer i Det Blandede Udvalg med henblik på at nå frem til en løsning, der er acceptabel for begge parter.

                                          b)

                                          Har parterne indledt konsultationer i Det Blandede Udvalg, og er de ikke nået frem til en acceptabel løsning senest tre måneder efter meddelelsen, kan den berørte part midlertidigt suspendere den relevante præferencebehandling af den eller de pågældende varer. En midlertidig suspension meddeles hurtigst muligt Det Blandede Udvalg.

                                          c)

                                          Midlertidige suspensioner i henhold til denne artikel må ikke gå ud over, hvad der er nødvendigt for at beskytte den berørte parts finansielle interesser. De må ikke overstige seks måneder, men kan forlænges, hvis der på suspensionens udløbstidspunkt ikke er sket ændringer i de omstændigheder, der gav anledning til suspensionen i første omgang. De er genstand for konsultationer med regelmæssige mellemrum i Det Blandede Udvalg, navnlig med henblik på at bringe dem til ophør, så snart de omstændigheder, der gav anledning til deres anvendelse, ikke længere er til stede.

                                    Hver part skal efter egne interne procedurer, for Den Europæiske Unions vedkommende i Den Europæiske Unions Tidende, offentliggøre meddelelser til importører om: meddelelser som omhandlet i stk. 5, litra a), beslutninger som omhandlet i stk. 5, litra b), og forlængelser eller ophør som omhandlet i stk. 5, litra c).«

                              7.

                              Protokol nr. 2 og dens bilag erstattes af de tilsvarende dokumenter i bilag II til denne aftale i form af brevveksling.

                              8.

                              En fælles erklæring om sundhedsmæssige, plantesundhedsmæssige og tekniske handelshindringer, der findes i bilag III til denne aftale i form af brevveksling tilføjes interimsassocieringsaftalen.

                  C.

                  Parterne er blevet enige om følgende supplerende bestemmelser:

                              1.

                                          a)

                                          De midlertidige ændringer omhandlet i punkt A gælder i ti år fra ikrafttrædelsen af denne aftale i form af brevveksling. Afhængig af Vestbredden og Gaza-stribens økonomiske udvikling kan Det Blandede Udvalg dog overveje at forlænge de pågældende ændringer i en yderligere periode. En sådan beslutning træffes af Det Blandede Udvalg senest ét år før udløbet af den 10-årsperiode, der er fastsat i denne aftale i form af brevveksling.

                                          b)

                                          Den Europæiske Union og Den Palæstinensiske Myndighed mødes fem år efter datoen for ikrafttrædelsen af denne aftale i form af brevveksling for at drøfte mulighederne for at give hinanden yderligere permanente handelsindrømmelser for landbrugsprodukter, forarbejdede landbrugsprodukter og fisk og fiskevarer med det formål, der er fastlagt i artikel 12 i interimsassocieringsaftalen.

                                          c)

                                          Udgangspunktet for fremtidige forhandlinger mellem parterne vil være de konsoliderede indrømmelser i interimsassocieringsaftalen, der er anført i bilag II og IV til denne aftale i form af brevveksling.

                                          d)

                                          Det underforstås, at de handelsbetingelser, som Den Europæiske Union indrømmer efter sådanne fremtidige forhandlinger, kan være mindre gunstige end dem, der er indrømmet i henhold til denne aftale i form af brevveksling.

                              2.

                              Indtil de midlertidige ændringer, der er fastsat i punkt A i denne aftale i form af brevveksling, anvendes, anvendes artikel 7, stk. 1, i interimsassocieringsaftalen ikke.

            Denne aftale i form af brevveksling træder i kraft den første dag i den tredje måned efter datoen for deponeringen af det sidste godkendelsesinstrument.
      Jeg har den ære at bekræfte, at Den Europæiske Union er indforstået med indholdet af dette brev.
      Jeg ville være Dem taknemmelig, hvis De over for mig vil bekræfte, at Deres regering er indforstået med det ovenfor anførte.
      Modtag, hr./fr. …, forsikringen om min mest udmærkede højagtelse.
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         BILAG I

            PROTOKOL Nr. 1
            om midlertidige ordninger for indførsel i Den Europæiske Union af landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og i Gaza-striben

                        1.

                        Told og afgifter med tilsvarende virkning (herunder landbrugselementet), der finder anvendelse på indførsel i Den Europæiske Union af de varer med oprindelse på Vestbredden og i Gaza-striben, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale, undtagen kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på mindst 99 vægtprocent henhørende under KN-kode ex 1702 30 50 og ex 1701 30 90 og omfattet af kapitel 1, afskaffes midlertidigt, jf. bestemmelserne i punkt C.1, litra a), i aftalen i form af brevveksling mellem Den Europæiske Union og Den Palæstinensiske Myndighed om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af nærværende aftale, undertegnet i 2011.

                        2.

                        For de varer, som der gælder en indgangspris for i henhold til artikel 140a i Rådets forordning (EF) nr. 1234/2007 (1), og for hvilke der i henhold til den fælles toldtarif anvendes en værditoldsats og en specifik toldsats, er det uanset betingelserne i denne protokols punkt 1 kun værditolden, der afskaffes.

         BILAG II

            PROTOKOL Nr. 2
            om midlertidige ordninger for indførsel på Vestbredden og i Gaza-striben af landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union

                        1.

                        De varer, der er anført i bilaget, og som har oprindelse i Den Europæiske Union indføres på Vestbredden og i Gaza-striben på de i det følgende og i bilaget fastsatte betingelser.

                        2.

                        Tolden ved indførsel afskaffes eller nedsættes til det niveau, der er angivet i kolonne »a«, inden for det toldkontingent, der er angivet i kolonne »b«, og efter de særlige bestemmelser, der er angivet i kolonne »c«.

                        3.

                        For mængder, der indføres ud over kontingenterne, finder de generelle toldsatser anvendelse for tredjelande efter de særlige bestemmelser, der er angivet i kolonne »c«.

                        4.

                        I det første anvendelsesår beregnes toldkontingenternes størrelse og referencemængderne forholdsmæssigt på grundlag af basismængderne under hensyntagen til den del af perioden, der er gået inden datoen for denne protokols ikrafttræden.

            BILAG 1 TIL PROTOKOL Nr. 2

                        KN-kode

                        Varebeskrivelse

                        Told (%)

                        Toldkontingent
                        (tons, medmindre andet er anført)

                        Særlige bestemmelser

                        a

                        b

                        c

                        0102 90 71

                        Hornkvæg, levende, af vægt over 300 kg, til slagtning, undtagen kvier og køer

                        0

                        300

                        0202 30 90

                        Kød af hornkvæg, udbenet, undtagen forfjerdinger, »quartiers compensés«, udskæringer benævnt »crop«, »chuck and blade« og »brisket«, frosset

                        0

                        200

                        0206 22 00

                        Spiselig lever af hornkvæg, frosset

                        0

                        100

                        0406

                        Ost og ostemasse

                        0

                        200

                        0407 00 19

                        Fjerkrææg til udrugning, undtagen kalkunæg og gåseæg

                        0

                        120 000 stk.

                        1101 00 15

                        Mel af blød hvede og spelt

                        0

                        13 000

                        2309 90 99

                        Andre tilberedninger af den art, der anvendes som dyrefoder

                        2

                        100

            BILAG 2 TIL PROTOKOL Nr. 2

               VARER OMHANDLET I ARTIKEL 7, STK. 2, I EURO-MIDDELHAVS- INTERIMSASSOCIERINGSAFTALEN

                        KN-kode

                        Varebeskrivelse

                        1902

                        Pastaprodukter og couscous:

                        A

                                    —

                                    af hård hvede

                        B

                                    —

                                    i andre tilfælde

                        1905 10

                        Knækbrød

                        1905 20 90

                        Honningkager og lignende, ikke specielt til diabetikere:

                        A

                                    —

                                    med indhold af mel af andre kornarter end hvede på 15 vægtprocent i forhold til det samlede indhold af mel

                        B

                                    —

                                    i andre tilfælde

                        ex 1905 32 A

                        Vafler

                        Al

                                    —

                                    ikke med fyld, også overtrukket

                        Ala

                                    —

                                    med indhold af mel af andre kornarter end hvede på 15 vægtprocent i forhold til det samlede indhold af mel

                        Alb

                                    —

                                    i andre tilfælde

                        A2

                                    —

                                    i andre tilfælde

                        A2a

                                    —

                                    med indhold af mælkefedt på 1,5 vægtprocent og derover eller med indhold af mælkeproteiner på 2,5 vægtprocent og derover

                        A2b

                                    —

                                    i andre tilfælde

                        1905 40 10

                        Tvebakker og kryddere, med tilsætning af sukker, honning, andre sødemidler, æg, fedt, ost, frugt, kakao og lignende:

                        A

                                    —

                                    med indhold af mel af andre kornarter end hvede på 15 vægtprocent i forhold til det samlede indhold af mel

                        B

                                    —

                                    i andre tilfælde

                        1905
                        ex 31) B + ex 90)

                        Andet bagværk, med tilsætning af sukker, honning, andre sødemidler, æg, fedt, ost, frugt, kakao og lignende:

                        Bl

                                    —

                                    med tilsætning af æg, 2,5 vægtprocent og derover

                        B2

                                    —

                                    med tilsætning af tørrede frugter eller nødder:

                        B2a

                                    —

                                    med indhold af mælkefedt på 1,5 vægtprocent og derover eller med indhold af mælkeproteiner på 2,5 vægtprocent og derover se bilag V

                        B2b

                                    —

                                    i andre tilfælde

                        В3

                                    —

                                    med tilsætning af sukker på under 10 vægtprocent og uden tilsætning af æg, tørrede frugter eller nødder

         BILAG III

            FÆLLES ERKLÆRINGSAMARBEJDE
            OM SUNDHEDSMÆSSIGE, PLANTESUNDHEDSMÆSSIGE OG TEKNISKE HANDELSHINDRINGER
            Parterne løser alle problemer, især sundhedsmæssige, plantesundhedsmæssige og tekniske handelshindringer, der forhindrer gennemførelsen af denne aftale, ved hjælp af eksisterende administrative ordninger. Resultaterne rapporteres til de relevante underudvalg og Det Blandede Udvalg. Parterne forpligter sig til i mindelighed at behandle og finde mindelige løsninger på sådanne tilfælde hurtigst muligt i overensstemmelse med deres respektive lovgivning og WTO, OIE, IPPC og Codex Alimentarius' standarder.

         BILAG IV

            A:   KONSOLIDERET LISTE OVER INDRØMMELSER FOR INDFØRSEL TIL DEN EUROPÆISKE UNION AF LANDBRUGSPRODUKTER OG FISKEVARER MED OPRINDELSE PÅ VESTBREDDEN OG I GAZA-STRIBEN INDEN IKRAFTTRÆDELSEN AF DENNE AFTALE I FORM AF BREVVEKSLING

                     1.

                     De varer, der er anført i bilaget, og som har oprindelse i Vestbredden og Gaza-striben indføres til Den Europæiske Union på de i det følgende og i bilaget fastsatte betingelser.

                                 a)

                                 Tolden ved indførsel afskaffes eller nedsættes som angivet i kolonne »a«.

                                 b)

                                 For visse varer, for hvilke der i henhold til den fælles toldtarif anvendes en værditoldsats og en specifik toldsats, finder de nedsættelser, der er angivet i kolonne »a« og i kolonne »c« kun anvendelse på værditolden. For varen under KN-kode 1509 10 finder den nedsatte toldsats dog anvendelse for den specifikke toldsats.

                                 c)

                                 For visse varer afskaffes tolden inden for de toldkontingenter, der er angivet for hver af dem i kolonne »b«. Toldkontingenterne gælder for et år fra den 1. januar til den 31. december, medmindre andet er angivet.

                                 d)

                                 For mængder, der indføres ud over kontingenterne, anvendes tolden for de berørte varer i henhold til den fælles toldtarif i sin helhed eller nedsat som angivet i kolonne »c«.

                     2.

                     For visse varer indrømmes der toldfritagelse inden for visse referencemængder som angivet i kolonne »d«.
                     Hvis importen af en af de pågældende varer overstiger referencemængden, kan Den Europæiske Union under hensyntagen til en årlig opgørelse over samhandelen, som den udarbejder, henføre varen under et EU-toldkontingent af samme størrelse som referencemængden. Alt efter varen anvendes for de mængder, der indføres ud over kontingentet, i så fald toldsatsen i henhold til den fælles toldtarif, dvs. enten den fulde toldsats eller en nedsat toldsats som angivet i kolonne »c«.

                     3.

                     I det første anvendelsesår beregnes toldkontingenternes størrelse og referencemængderne forholdsmæssigt på grundlag af basismængderne under hensyntagen til den del af perioden, der er gået inden datoen for denne protokols ikrafttræden.

                     4.

                     For visse varer anført i bilaget forhøjes kontingenterne to gange på grundlag af den mængde, der er angivet i kolonne »e«. Den første forhøjelse finder sted på den dato, hvor toldkontingentet åbnes for anden gang.

                     KN-kode (2)

                     Varebeskrivelse (3)

                     Nedsættelse af MFN-toldsatsen
                     (%) (4)

                     Toldkontingent
                     (tons, medmindre andet er anført)

                     Nedsættelse af MFN-toldsatsen ud over det gældende eller mulige kontingent
                     (%) (4)

                     Referencemængde
                     (tons, medmindre andet er anført)

                     Særlige bestemmelser

                     a

                     b

                     c

                     d

                     e

                     0409 00 00

                     Naturlig honning

                     100

                     500

                     0

                     punkt 4 — årlig forhøjelse på 250 t

                     0603 11 00
                     0603 12 00
                     0603 13 00
                     0603 14 00
                     0603 19 10
                     0603 19 90

                     Afskårne blomster og blomsterknopper, til buketter eller til pynt, friske

                     100

                     2 000

                     0

                     punkt 4 — årlig forhøjelse på 250 t

                     0702 00 00

                     Tomater, friske eller kølede, i perioden 1. december til 31. marts

                     100

                     60

                     2 000

                     0703 10 11
                     0703 10 19

                     Løg, friske eller kølede, i perioden 15. februar til 15. maj

                     100

                     60

                     0709 30 00

                     Auberginer, friske eller kølede, i perioden 15. januar til 30. april

                     100

                     60

                     3 000

                     ex 0709 60

                     Frugter af slægterne Capsicum og Pimenta, friske eller kølede

                     0709 60 10

                     Sød peber

                     100

                     40

                     1 000

                     0709 60 99

                     I andre tilfælde

                     100

                     80

                     0709 90 70

                     Courgetter, friske eller kølede, fra 1. december til slutningen af februar

                     100

                     60

                     300

                     ex 0709 90 90

                     Spiseløg, herunder vilde løg af arten Muscari comosum, friske eller kølede, i perioden 15. februar til 15. maj

                     100

                     60

                     0710 80 59

                     Frugter af slægterne Capsicum og Pimenta, bortset fra sød peber, også kogte i vand eller dampkogte, frosne

                     100

                     80

                     0711 90 10

                     Frugter af slægterne Capsicum og Pimenta, bortset fra sød peber, også kogte i vand eller dampkogte, frosne, foreløbigt konserverede, men ikke tilberedte til umiddelbar fortæring

                     100

                     80

                     0712 31 00
                     0712 32 00
                     0712 33 00
                     0712 39 00

                     Svampe, judasøre (Auricularia-arter), bævresvamp (Tremella-arter) og trøfler, tørrede

                     100

                     500

                     0

                     ex 0805 10

                     Appelsiner, friske

                     100

                     60

                     25 000

                     ex 0805 20

                     Mandariner (herunder tangeriner og satsumas); klementiner, wilkings og andre lignende krydsninger af citrusfrugter, friske

                     100

                     60

                     500

                     0805 40 00

                     Grapefrugter

                     100

                     80

                     ex 0805 50 10

                     Citroner (Citrus limon og Citrus limonum), friske

                     100

                     40

                     800

                     0806 10 10

                     Druer til spisebrug, friske, i perioden 1. februar til 14. juli

                     100

                     1 000

                     0

                     punkt 4 — årlig forhøjelse på 500 t

                     0807 19 00

                     Meloner (undtagen vandmeloner), friske, i perioden 1. november til 31. maj

                     100

                     50

                     10 000

                     0810 10 00

                     Jordbær, friske, i perioden 1. november til 31. marts

                     100

                     2 000

                     0

                     punkt 4 — årlig forhøjelse på 500 t

                     0812 90 20

                     Appelsiner, foreløbigt konserverede, men ikke tilberedte til umiddelbar fortæring

                     100

                     80

                     0904 20 30

                     Frugter af slægterne Capsicum og Pimenta, undtagen sød peber, tørrede, ikke knuste eller formalede

                     100

                     80

                     1509 10

                     Jomfruolivenolie

                     100

                     2 000

                     0

                     punkt 4 — årlig forhøjelse på 500 t

                     2001 90 20

                     Frugter af slægten Capsicum, undtagen sød peber, tilberedt eller konserveret med eddike eller eddikesyre

                     100

                     80

                     2005 99 10

                     Frugter af slægten Capsicum, undtagen sød peber, tilberedt eller konserveret på anden måde end med eddike eller eddikesyre, ikke frosne

                     100

                     80

            B:   KONSOLIDERET LISTE OVER INDRØMMELSER FOR INDFØRSEL I DEN EUROPÆISKE UNION AF FORARBEJDEDE LANDBRUGSPRODUKTER MED OPRINDELSE PÅ VESTBREDDEN OG I GAZA-STRIBEN, JF. ARTIKEL 7, STK. 1, I EURO-MIDDELHAVS-INTERIMSASSOCIERINGSAFTALEN, INDEN IKRAFTTRÆDELSEN AF DENNE AFTALE I FORM AF BREVVEKSLING

                     KN-kode

                     Varebeskrivelse

                     0403

                     Kærnemælk, koaguleret mælk og fløde, yoghurt, kefir og anden fermenteret eller syrnet mælk og fløde, også koncentreret, tilsat sukker eller andre sødemidler, aromatiseret eller tilsat frugt, nødder eller kakao:

                     0403 10 51 til 0403 10 99

                     Yoghurt, aromatiseret eller tilsat frugt, nødder eller kakao

                     0403 90 71 til 0403 90 99

                     Kærnemælk, koaguleret mælk og fløde, kefir og anden fermenteret eller syrnet mælk og fløde, aromatiseret eller tilsat frugt, nødder eller kakao

                     0710 40 00

                     Sukkermajs, også kogt i vand eller dampkogt, frosset

                     0711 90 30

                     Sukkermajs, foreløbigt konserverede fx med svovldioxid, i saltlage, svovlsyrlingvand eller andre konserverende opløsninger, men ikke tilberedt til umiddelbar fortæring

                     ex 1517

                     Margarine; spiselige blandinger eller tilberedninger af animalske eller vegetabilske fedtstoffer eller olier eller af fraktioner af forskellige fedtstoffer og olier fra dette kapitel, undtagen spiselige fedtstoffer og olier eller fraktioner deraf henhørende under pos. 1516:

                     1517 10 10

                     Margarine, undtagen flydende margarine, med indhold af mælkefedt på over 10 vægtprocent, men ikke over 15 vægtprocent

                     1517 90 10

                     Andre varer, med indhold af mælkefedt på over 10 vægtprocent, men ikke over 15 vægtprocent

                     ex 1704

                     Sukkervarer uden indhold af kakao (herunder hvid chokolade) undtagen lakridssaft, der indeholder over 10 vægtprocent sakkarose, uden tilsætning af andre stoffer, henhørende under KN-kode 1704 90 10

                     1806

                     Chokolade og andre tilberedte næringsmidler med indhold af kakao

                     ex 1901

                     Maltekstrakt; tilberedte næringsmidler fremstillet af mel, gryn, groft mel, stivelse eller maltekstrakt, også med indhold af kakao, såfremt dette udgør mindre end 40 vægtprocent beregnet på et fuldstændig fedtfrit grundlag, ikke andetsteds tariferet; tilberedte næringsmidler fremstillet af produkter henhørende under pos. 0401 til 0404, også med indhold af kakao, såfremt dette udgør mindre end 5 vægtprocent beregnet på et fuldstændig fedtfrit grundlag, ikke andetsteds tariferet, undtagen tilberedte næringsmidler henhørende under KN-kode 1901 90 91

                     ex 1902

                     Pastaprodukter, undtagen fyldte pastaprodukter henhørende under KN-kode 1902 20 10 og 1902 20 30; couscous, også tilberedt

                     1903

                     Tapioka og tapiokaerstatninger fremstillet af stivelse, i form af flager, gryn, perlegryn, sigtemel og lign.

                     1904

                     Tilberedte næringsmidler fremstillet ved ekspandering eller ristning af korn eller kornprodukter (fx cornflakes); korn, undtagen majs, i form af kerner, flager eller andet bearbejdet korn (undtagen mel, gryn eller groft mel), forkogt eller på anden måde tilberedt, ikke andetsteds tariferet

                     1905

                     Brød, wienerbrød, kager, kiks og andet bagværk, også tilsat kakao; kirkeoblater, oblatkapsler, af den art der anvendes til lægemidler, segloblater og lignende varer af mel eller stivelse

                     2001 90 30

                     Sukkermajs (Zea mays var. saccharata), tilberedt eller konserveret med eddike eller eddikesyre

                     2001 90 40

                     Yamsrødder, søde kartofler og lignende spiselige dele af planter, med indhold af stivelse på 5 vægtprocent og derover, tilberedt eller konserveret med eddike eller eddikesyre

                     2004 10 91

                     Kartofler i form af mel eller flager, tilberedt eller konserveret på anden måde end med eddike eller eddikesyre, frosne

                     2004 90 10

                     Sukkermajs (Zea mays var. saccharata), tilberedt eller konserveret på anden måde end med eddike eller eddikesyre, frosset

                     2005 20 10

                     Kartofler i form af mel eller flager, tilberedt eller konserveret på anden måde end med eddike eller eddikesyre, ikke frosne

                     2005 80 00

                     Sukkermajs (Zea mays var. saccharata), tilberedt eller konserveret på anden måde end med eddike eller eddikesyre, ikke frosset

                     1904 20 10

                     Blandinger af »mysli-typen« baseret på ikke-ristede kornflager

                     2008 99 85

                     Majs, undtagen sukkermajs (Zea mays var. saccharata) tilberedt eller konserveret på anden måde, ikke tilsat alkohol eller sukker

                     2008 99 91

                     Yamsrødder, batater (søde kartofler) og lignende spiselige dele af planter, med indhold af stivelse på 5 vægtprocent og derover, tilberedt eller konserveret på anden måde, ikke tilsat sukker eller alkohol

                     2101 12 98

                     Varer tilberedt på basis af kaffe

                     2101 20 98

                     Varer tilberedt på basis af te eller maté

                     2101 30 19

                     Brændte kaffeerstatninger, undtagen brændt cikorie

                     2101 30 99

                     Ekstrakter, essenser og koncentrater af brændte kaffeerstatninger, undtagen af brændt cikorie

                     2102 10 31
                     2102 10 39

                     Bagegær

                     ex 2103 90 90

                     Saucer samt tilberedninger til fremstilling deraf:

                                 —

                                 Mayonnaise

                     2105 00

                     Konsumis, også med indhold af kakao

                     ex 2106

                     Tilberedte næringsmidler, ikke andetsteds tariferet, undtagen varer henhørende under KN-kode 2106 10 20, 2106 90 20 og 2106 90 92 og undtagen sirup og andre sukkeropløsninger, tilsat smagsstoffer eller farvestoffer henhørende under KN-kode 2106 90 30 til 2106 90 59

                     2202 90 91
                     2202 90 95
                     2202 90 99

                     Ikke-alkoholholdige drikkevarer, undtagen frugt- og grøntsagssafter henhørende under pos. 2009, med indhold af varer henhørende under pos. 0401 til 0404 eller fedt af varer henhørende under pos. 0401 til 0404

                     2905 43 00

                     Mannitol

                     2905 44

                     D-glucitol (sorbitol)

                     ex 3505 10

                     Dekstrin og anden modificeret stivelse, undtagen esterificeret eller etherificeret stivelse henhørende under KN-kode 3505 10 50

                     3505 20

                     Lim på basis af stivelse, dekstrin eller anden modificeret stivelse

                     3809 10

                     Efterbehandlingsmidler, acceleratorer til farvning eller til fiksering af farvestoffer samt andre produkter og præparater (fx tilberedte appretur- og bejdsemidler), af den art, der anvendes i tekstil-, papir- eller læderindustrien eller i nærstående industrier, ikke andetsteds tariferet, på basis af stivelse eller stivelsesprodukter

                     3824 60

                     Sorbitol, undtagen varer henhørende under pos. 2905 44

      Hr./Fr.
      Jeg anerkender hermed modtagelsen af Deres brev af dags dato med følgende ordlyd:
      »Jeg henviser hermed til de forhandlinger, der fandt sted i tråd med ånden i Euro-Middelhavs-aftalens køreplan for landbruget (Rabatkøreplanen), som Euro-Middelhavs-udenrigsministrene vedtog den 28. november 2005 for at fremskynde liberaliseringen af samhandelen med landbrugsprodukter, forarbejdede landbrugsprodukter og fisk og fiskevarer, og i henhold til artikel 7, artikel 12 og artikel 14, stk. 2, i Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed (i det følgende benævnt »Den Palæstinensiske Myndighed«) på den anden side (i det følgende benævnt »interimsassocieringsaftalen«), der er i kraft siden den 1. juli 1997, ifølge hvilken Fællesskabet og Den Palæstinensiske Myndighed gradvis tilstræber større liberalisering bl.a. af deres handel med landbrugsprodukter af betydning for begge parter.

                  A.

                  Parterne er blevet enige om følgende midlertidige ændringer af interimsassocieringsaftalen:

                              1.

                              Protokol nr. 1 erstattes af protokollen i bilag I til denne aftale i form af brevveksling, jf. dog bestemmelserne i punkt C.

                  B.

                  Parterne er også blevet enige om følgende permanente ændringer af interimsassocieringsaftalen:

                              1.

                              Artikel 4 affattes således:
                              »Bestemmelserne i dette kapitel finder anvendelse på varer med oprindelse i Den Europæiske Union og i Vestbredden og Gaza-striben, med undtagelse af de varer, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale. Nærværende kapitel finder dog fortsat anvendelse på kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90.«

                              2.

                              Overskriften til kapitel 2 affattes således:

                              3.

                              Artikel 11 affattes således:
                              »Bestemmelserne i dette kapitel finder anvendelse på de varer med oprindelse i Den Europæiske Union og i Vestbredden og Gaza-striben, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale, undtagen kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90, for hvilke der allerede er indrømmet toldfri adgang til markedet i henhold til kapitel 1.«

                              4.

                              Artikel 12 affattes således:
                              »Den Europæiske Union og Den Palæstinensiske Myndighed gennemfører gradvis en større liberalisering af deres samhandel med landbrugsprodukter, forarbejdede landbrugsprodukter og fisk og fiskevarer af betydning for begge parter.«

                              5.

                              Artikel 13 affattes således:
                              »1.   Landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og Gaza-striben, der er anført i protokol nr. 1 om indførsel i Den Europæiske Union, er omfattet af ordningerne i denne protokol.
                              2.   Landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union, der er anført i protokol nr. 2 om indførsel på Vestbredden og i Gaza-striben, er omfattet af ordningerne i denne protokol.«

                              6.

                              Som artikel 23a indsættes:
                              »Midlertidig tilbagetrækning af præferencer
                              1.   Parterne er enige om, at administrativt samarbejde og administrativ bistand er af afgørende betydning for gennemførelse af og kontrol med den præferencebehandling, der indrømmes i henhold til denne aftale, og understreger, at de er fast besluttet på at bekæmpe uregelmæssigheder og svig i toldanliggender og dermed beslægtede anliggender.
                              2.   Har en part på grundlag af objektive oplysninger konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig i forbindelse med denne aftale, kan den pågældende part i henhold til denne artikel midlertidigt suspendere den relevante præferencebehandling af den eller de pågældende varer.
                              3.   I dette bilag forstås ved manglende administrativt samarbejde og manglende administrativ bistand bl.a.:

                                          a)

                                          gentagen misligholdelse af forpligtelsen til at kontrollere varens eller varernes oprindelsesstatus

                                          b)

                                          gentagne afslag eller unødige forsinkelser med hensyn til at foretage efterfølgende kontrol af oprindelsesbeviset og/eller meddele resultaterne heraf

                                          c)

                                          gentagne afslag på eller unødig forsinkelse af tilladelse til at foretage kontrolbesøg med det formål at kontrollere, om dokumenter eller oplysninger, der har betydning for at indrømme den pågældende præferencebehandling, er ægte og korrekte.

                                    4.   I denne artikels forstand kan der bl.a. være tale om konstatering af uregelmæssigheder eller svig, hvis der sker en hurtig og ikke tilstrækkeligt begrundet stigning i vareimporten til et niveau, der overskrider den anden parts sædvanlige produktions- og eksportkapacitet, og der foreligger objektive oplysninger om uregelmæssigheder eller svig.
                              5.   Anvendelse af midlertidig suspension af præferencebehandlingen sker på følgende betingelser:

                                          a)

                                          Den part, der på grundlag af objektive oplysninger har konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig, giver hurtigst muligt Det Blandede Udvalg meddelelse om dets konstatering sammen med de objektive oplysninger og indleder på grundlag af alle relevante oplysninger og objektive konstateringer konsultationer i Det Blandede Udvalg med henblik på at nå frem til en løsning, der er acceptabel for begge parter.

                                          b)

                                          Har parterne indledt konsultationer i Det Blandede Udvalg, og er de ikke nået frem til en acceptabel løsning senest tre måneder efter meddelelsen, kan den berørte part midlertidigt suspendere den relevante præferencebehandling af den eller de pågældende varer. En midlertidig suspension meddeles hurtigst muligt Det Blandede Udvalg.

                                          c)

                                          Midlertidige suspensioner i henhold til denne artikel må ikke gå ud over, hvad der er nødvendigt for at beskytte den berørte parts finansielle interesser. De må ikke overstige seks måneder, men kan forlænges, hvis der på suspensionens udløbstidspunkt ikke er sket ændringer i de omstændigheder, der gav anledning til suspensionen i første omgang. De er genstand for konsultationer med regelmæssige mellemrum i Det Blandede Udvalg, navnlig med henblik på at bringe dem til ophør, så snart de omstændigheder, der gav anledning til deres anvendelse, ikke længere er til stede.

                                    Hver part skal efter egne interne procedurer, for Den Europæiske Unions vedkommende i Den Europæiske Unions Tidende, offentliggøre meddelelser til importører om: meddelelser som omhandlet i stk. 5, litra a), beslutninger som omhandlet i stk. 5, litra b), og forlængelser eller ophør som omhandlet i stk. 5, litra c).«

                              7.

                              Protokol nr. 2 og dens bilag erstattes af de tilsvarende dokumenter i bilag II til denne aftale i form af brevveksling.

                              8.

                              En fælles erklæring om sundhedsmæssige, plantesundhedsmæssige og tekniske handelshindringer, der findes i bilag III til denne aftale i form af brevveksling tilføjes interimsassocieringsaftalen.

                  C.

                  Parterne er blevet enige om følgende supplerende bestemmelser:

                              1.

                                          a)

                                          De midlertidige ændringer omhandlet i punkt A gælder i 10 år fra ikrafttrædelsen af denne aftale i form af brevveksling. Afhængig af Vestbredden og Gaza-stribens økonomiske udvikling kan Det Blandede Udvalg dog overveje at forlænge de pågældende ændringer i en yderligere periode. En sådan beslutning træffes af Det Blandede Udvalg senest ét år før udløbet af den 10-årsperiode, der er fastsat i denne aftale i form af brevveksling.

                                          b)

                                          Den Europæiske Union og Den Palæstinensiske Myndighed mødes fem år efter datoen for ikrafttrædelsen af denne aftale i form af brevveksling for at drøfte mulighederne for at give hinanden yderligere permanente handelsindrømmelser for landbrugsprodukter, forarbejdede landbrugsprodukter og fisk og fiskevarer med det formål, der er fastlagt i artikel 12 i interimsassocieringsaftalen.

                                          c)

                                          Udgangspunktet for fremtidige forhandlinger mellem parterne vil være de konsoliderede indrømmelser i interimsassocieringsaftalen, der er anført i bilag II og IV til denne aftale i form af brevveksling.

                                          d)

                                          Det underforstås, at de handelsbetingelser, som Den Europæiske Union indrømmer efter sådanne fremtidige forhandlinger, kan være mindre gunstige end dem, der er indrømmet i henhold til denne aftale i form af brevveksling.

                              2.

                              Indtil de midlertidige ændringer, der er fastsat i punkt A i denne aftale i form af brevveksling, anvendes, anvendes artikel 7, stk. 1, i interimsassocieringsaftalen ikke.

            Denne aftale i form af brevveksling træder i kraft den første dag i den tredje måned efter datoen for deponeringen af det sidste godkendelsesinstrument.«.
      Jeg har den ære at meddele Dem, at Den Palæstinensiske Myndighed er indforstået med indholdet af det pågældende brev.
      Modtag, hr./fr. …, forsikringen om min mest udmærkede højagtelse.
      Done at Brussels,
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         For the Palestinian Authority
         За Палестинската администрация
         Por la Autoridad Palestina
         Za palestinskou samosprávu
         For Den Palæstinensiske Myndighed
         Für die Palästinensische Behörde
         Palestiina omavalitsuse nimel
         Για την Παλαιστινιακή Αρχή
         Pour l'Autorité palestinienne
         Per l'Autorità palestinese
         Palestīniešu pašpārvaldes vārdā –
         Palestinos Administracijos vardu
         A Palesztin Hatóság részéről
         Għall-Awtorità Palestinjana
         Voor de Palestijnse Autoriteit
         W imieniu Autonomii Palestyńskiej
         Pela Autoridade Palestiniana
         Pentru Autoritatea Palestiniană
         V mene Palestínskej samosprávy
         Za Palestinsko upravo
         Palestiinalaishallinnon puolesta
         För den palestinska myndigheten

         (1)  EUT L 299 af 16.11.2007, s. 1.

         (2)  KN-koder svarende til forordning (EF) nr. 948/2009 (EUT L 287 af 31.10.2009, s. 1).

         (3)  Den anvendte varebetegnelse skal kun betragtes som vejledende, da præferenceordningen ved anvendelsen af dette bilag er fastlagt på basis af KN-koderne, jf. dog reglerne for fortolkning af den kombinerede nomenklatur (KN). Hvor der er angivet ex KN-koder, fastlægges præferenceordningen ved anvendelse af KN-koden sammen med den tilsvarende varebeskrivelse.

         (4)  Toldnedsættelsen gælder kun værditoldsatserne. For så vidt angår varen under KN-kode 1509 10 gælder toldnedsættelsen dog for den specifikke toldsats.


title: 2012/608/EU: Europa-Parlamentets afgørelse af 10. maj 2012 om decharge for gennemførelsen af budgettet for fællesforetagendet ENIAC for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet ENIAC for regnskabsåret 2010

text:
               17.10.2012

               DA

               Den Europæiske Unions Tidende

               L 286/320

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for fællesforetagendet ENIAC for regnskabsåret 2010
   (2012/608/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet ENIAC for regnskabsåret 2010,

               —

               der henviser til Revisionsrettens beretning om årsregnskabet for fællesforetagendet ENIAC for regnskabsåret 2010, med fællesforetagendets (1) svar,

               —

               der henviser til Rådets henstilling af 21. februar 2012 (06086/2012 — C7-0050/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (3),

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0112/2012),

               1.

               meddeler den administrerende direktør for fællesforetagendet ENIAC decharge for gennemførelsen af fællesforetagendets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet ENIAC, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 368 af 16.12.2011, s. 48.

      (2)  EFT L 248 af 16.9.2002, s. 1.

      (3)  EUT L 30 af 4.2.2008, s. 21.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet ENIAC for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for fællesforetagendet ENIAC for regnskabsåret 2010,

                  —

                  der henviser til Revisionsrettens beretning om årsregnskabet for fællesforetagendet ENIAC for regnskabsåret 2010, med fællesforetagendets svar (1),

                  —

                  der henviser til Rådets henstilling af 21. februar 2012 (06086/2012 — C7-0050/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (3),

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0112/2012),

                  A.

                  der henviser til, at fællesforetagendet ENIAC blev oprettet den 20. december 2007 for en tiårig periode for at fastlægge og gennemføre en forskningsdagsorden for udviklingen af vigtige kompetenceområder vedrørende nanoelektronik på tværs af forskellige anvendelsesområder,

                  B.

                  der henviser til, at fællesforetagendet opnåede økonomisk uafhængighed i juli 2010,

                  C.

                  der henviser til, at fællesforetagendet befinder sig i opstartsfasen og ikke fuldt ud havde implementeret sit system for intern kontrol og finansiel rapportering ved udgangen af regnskabsåret 2010,

                  D.

                  der henviser til, at Revisionsretten i sin beretning om fællesforetagendets årsregnskab for regnskabsåret 2010 afgav en erklæring med forbehold, for så vidt angår regnskabets rigtighed med den begrundelse, at fællesforetagendets regnskab ikke indeholdt regnskabet over resultatet af budgetgennemførelsen og afstemningen af dette regnskab med resultatopgørelsen,

                  E.

                  der henviser til, at Revisionsretten i sin beretning om fællesforetagendets årsregnskab for regnskabsåret 2010 erklærer, at den har fået rimelig sikkerhed for, at de underliggende transaktioner er lovlige og formelt rigtige,

                  F.

                  der henviser til, at det maksimale bidrag fra Unionen til fællesforetagendet for de 10 år er på 450 000 000 EUR, som skal udbetales fra budgettet for det syvende rammeprogram for forskning,

                  G.

                  der henviser til, at budgettet for fællesforetagendet for regnskabsåret 2010 beløb sig til 38 440 000 EUR,

         Rigtigheden af fællesforetagendets regnskab

                  1.

                  er bekymret over, at Revisionsretten i sin beretning om fællesforetagendets årsregnskab for regnskabsåret afgav en erklæring med forbehold for så vidt angår regnskabets rigtighed med den begrundelse, at fællesforetagendets regnskab ikke indeholdt regnskabet over resultatet af budgetgennemførelsen og afstemningen af dette regnskab med resultatopgørelsen, hvilket er et krav ifølge Unionens regnskabsregel 16 »præsentation af budgetoplysninger i årsregnskabet«;

                  2.

                  bemærker på baggrund af fællesforetagendet, at erklæringen med forbehold skyldes, at fællesforetagendet og Revisionsretten henviste til forskellige datoer for, hvornår fællesforetagendet begyndte at arbejde selvstændigt;

         Budgetstyring og økonomisk forvaltning

                  3.

                  anerkender, at fællesforetagendets budget blev forvaltet af GD INFSO fra 1. januar 2010 til 4. maj 2010; bemærker, at administrationsbevillingerne blev overført til fællesforetagendet i maj 2010, men at de operationelle budgetposter ikke blev overført og forblev utilgængelige i regnskabssystemet, indtil fællesforetagendet officielt opnåede økonomisk uafhængighed den 26. juli 2010; fremhæver, at fællesforetagendet fik kapacitet til at gennemføre sit eget budget fra 22. september 2010, hvor bevillingerne til de operationelle aktiviteter blev overført;

                  4.

                  konstaterer på basis af fællesforetagendets oplysninger, at det endelige budget omfattede forpligtelses- og betalingsbevillinger på 38 440 000 EUR, hvoraf 36 168 000 EUR er afsat til indkaldelsen af forslag for 2010;

                  5.

                  anerkender, at udnyttelsen af de disponible forpligtelses- og betalingsbevillinger lå på henholdsvis 99 % og 24 %; er bekymret over den lave gennemførelsessats for betalingsbevillinger samt over fællesforetagendets underliggende aktiviteter; fremhæver, at likviditetssaldoen var på 20 000 000 EUR ved årets udgang og udgjorde 53 % af de disponible betalingsbevillinger i 2010;

                  6.

                  bemærker, at den lave gennemførelsessats for betalingsbevillinger er resultatet af den forsinkede overførelse af de operationelle aktiviteter og den tilhørende finansiering fra Kommissionen til fællesforetagendet;

                  7.

                  konstaterer på basis af fællesforetagendets bemærkninger, at der er blevet udarbejdet en proceduremanual, der sikrer adskillelse af funktioner og har muliggjort fastlæggelsen af de fem følgende undtagelser, der forekom i den indledende fase af gennemførelsen af fællesforetagendets eget budget:

                              —

                              tre kontrakter blev undertegnet, før ABAC-transaktionerne var afsluttet, fordi varigheden af ABAC-proceduren var blevet undervurderet

                              —

                              en kontrakt med tilknytning til en eksisterende forpligtelse blev undertegnet, før det blev bestemt, at det krævede en ny forpligtelse

                              —

                              en manglende kontrakt blev opdaget i forbindelse med overgangen til uafhængighed og blev undertegnet, efter at de første betalinger var godkendt;

                        bemærker, at der er gennemført korrigerende foranstaltninger, og at der ikke er registreret yderligere undtagelser;

         Interne kontrolsystemer

                  8.

                  henstiller indtrængende til fællesforetagendet at afslutte gennemførelsen af de interne kontroller og de finansielle informationssystemer; opfordrer navnlig fællesforetagendet til at indføre og dokumentere vigtige dele af det interne kontrolsystem, såsom regnskabsprocedurer og kontroller, der vedrører regnskabsafslutning og konstatering og måling af de operationelle udgifter;

                  9.

                  tager til efterretning, at Revisionsretten bemærker, at der er fundet kontrolmæssige svagheder, hvad angår forudgående kontrol af forfinansieringsbetalinger, navnlig med hensyn til beregning og validering af betalinger; understreger, at der var fuld tiltro til de attester, der blev modtaget fra de nationale finansieringsmyndigheder for forfinansieringsbetalinger og for godkendelse af omkostninger, og at der ikke blev foretaget anden form for kontrol af, at de angivne udgifter var lovlige og formelt rigtige;

                  10.

                  bemærker, at al den efterfølgende kontrol af godtgørelseskrav i forbindelse med projekterne er uddelegeret til medlemsstaterne; anser det imidlertid for vigtigt, at fællesforetagendet sikrer sig, at medlemsstaternes finansielle interesser er tilstrækkeligt beskyttet, og at de underliggende transaktioner er lovlige og formelt rigtige; mener derfor, at fællesforetagendet vil få problemer med at sikre, at medlemsstaternes finansielle interesser er tilstrækkeligt beskyttet, og at de underliggende transaktioner er lovlige og formelt rigtige; opfordrer fællesforetagendet til at genoverveje sin strategi for efterfølgende kontrol af godtgørelseskrav samt underrette dechargemyndigheden om de foranstaltninger, der træffes for at sikre overholdelse af artikel 12 i Rådets forordning (EF) nr. 72/2008 om oprettelse af fællesforetagendet ENIAC;

                  11.

                  noterer sig, at fællesforetagendets regnskabsfører godkendte finans- og regnskabssystemerne (ABAC og SAP); bemærker dog, at de underliggende forretningsprocesser ikke er blevet godkendt, navnlig ikke den, der giver finansielle oplysninger om godkendelse og betaling af godtgørelseskrav modtaget fra de nationale myndigheder; anmoder derfor fællesforetagendet om at oplyse dechargemyndigheden om status for godkendelsen af de underliggende forretningsprocesser;

                  12.

                  bemærker Revisionsrettens konklusion om, at fællesforetagendet har et i forhold til sin størrelse og formål tilstrækkeligt niveau af it-administration og it-praksis; understreger imidlertid, at den strategiske it-planlægningscyklus, klassifikationen af data i henseende til fortroligheds- og integritetskrav samt katastrofeberedskabsplanen halter bagefter; opfordrer fællesforetagendet til at rette op på situationen og forelægge dechargemyndigheden en opdateret beretning om forholdene;

         Intern revision

                  13.

                  bemærker, at fællesforetagendets finansielle bestemmelser endnu ikke er blevet ændret, således at de omfatter en henvisning til de beføjelser, der tillægges Kommissionens interne revisionstjeneste vedrørende det almindelige budget som helhed;

                  14.

                  bemærker dog, at mandatet for Kommissionens Interne Revisionstjeneste er blevet vedtaget af fællesforetagendets bestyrelse;

         Forsinket finansiel uafhængighed

                  15.

                  gentager, at fællesforetagendet blev oprettet i februar 2008, men begyndte at arbejde uafhængigt i juli 2010; udtrykker stor bekymring over, at fællesforetagendet har brugt en fjerdedel af sin planlagte levetid frem til den 31. december 2017 på at opnå finansiel uafhængighed; bemærker, at det først var efter september 2010, hvor der blev gennemført en overførsel af kontanter fra Kommissionen til fællesforetagendet til dækning af de operationelle bevillinger, at fællesforetagendet blev i stand til at foretage operationelle betalinger; insisterer på, at disse forsinkelser ikke bør medføre en forlængelse af fællesforetagendets 10 år lange levetid, men bør tilskynde fællesforetagendets ledelse til at rette op på alle manglerne og nå målene inden for den planlagte tiårsperiode;

         Indkaldelse af forslag og projektforvaltning

         Indkaldelse af forslag 2010

                  16.

                  bemærker, at der ifølge fællesforetagendet har været stor respons på tredje indkaldelse af forslag; noterer sig, at der er udvalgt 10 forslag til finansiering, men at 11 projekter, der overskred tærsklen, ikke kunne finansieres, fordi det disponible budget var opbrugt;

         Indkaldelse af forslag 2008 og 2009

                  17.

                  er dybt bekymret over, hvor langsomt det går fremad med de projekter, der blev udvalgt i forbindelse med første indkaldelse af forslag (2008) og anden indkaldelse af forslag (2009);

                  18.

                  konstaterer ud af fællesforetagendets årsberetning for 2010, at situationen vedrørende første indkaldelse af forslag ved udgangen af 2010 var som følger:

                              —

                              ud af de i alt 166 partnere, fik seks partnere (3,6 %) ikke nogen national tilskudsaftale, hovedsageligt fordi det administrative arbejde ikke var afsluttet efter ændringer

                              —

                              15,1 % af partnerne (25, hovedsageligt italienske, partnere) havde indgået en national tilskudsaftale, men uden at underskrive tiltrædelsesformularen;

                  19.

                  konstaterer på basis af bemærkninger fra fællesforetagendet, at kontrakterne skred endnu langsommere fremad i forbindelse med projekterne fra anden indkaldelse af forslag, hvor fællesforetagende kun undertegnede seks tilskudsaftaler før udgangen af 2010, mens de sidste fem projekter blev forsinket af følgende årsager:

                              —

                              tre projekter har italienske projektkoordinatorer, der stadig afventer national lovgivning og ikke har indvilliget i at lade sig erstatte af partnere fra andre lande

                              —

                              SMART-projektet blev omdefineret, efter at Frankrig annullerede finansiering på grund af budgetnedskæringer, adskillige måneder efter at finansieringsafgørelsen var truffet af de offentlige myndigheder

                              —

                              MIRANDELA var klar til underskrift, men der blev i sidste øjeblik foretaget en udskiftning af den ansvarlige person, som var autoriseret til at skrive under;

                  20.

                  konstaterer på baggrund af årsberetningen, at fællesforetagendet siden programmets start og indtil udgangen af 2010 har foretaget mere end 300 tilskudsbetalinger på i alt 9 800 000 EUR; bemærker, at fællesforetagendet finder kontrakt- og betalingssituationen uacceptabel og har besluttet at iværksætte foranstaltninger, der skal:

                              —

                              sikre, at de involverede parter i processen er bekendt med procedurerne

                              —

                              præcisere rækkefølgen af arrangementer og udvekslinger med de nationale finansieringsmyndigheder

                              —

                              fastlægge, hvilke skridt der skal tages for at fremskynde procedurerne

                              —

                              følge op på fremskridt via besøg hos de nationale parter for at følge med i status eller præcisere procedurer;

                  21.

                  opfordrer fællesforetagendet til at forelægge dechargemyndigheden:

                              —

                              en opdateret rapport om den aktuelle situation for projekterne under første indkaldelse af forslag, med hensyn til hvor langt man er nået med kontraktafvikling og tilskudsbetalinger

                              —

                              en evalueringsrapport om de foranstaltninger, der er iværksat for at fremskynde kontraktindgåelses- og betalingsprocesser og de fremskridt, der er sket ved gennemførelsen heraf

                              —

                              en opdateret rapport om den aktuelle situation for projekterne under tredje indkaldelse af forslag både med hensyn til kontraktindgåelse og betalinger;

         Præstation

                  22.

                  noterer sig på basis af årsberetningen, at Kommissionens rapport om den første midtvejsevaluering af de fælles teknologiinitiativer Artemis og ENIAC blev vedtaget den 16. december 2010;

                  23.

                  understreger, at midtvejsevalueringen indeholdt tre henstillinger til fællesforetagendet:

                              —

                              for at løse problemet med »friløb« bør fællesforetagendet etablere et system, hvor hvert støttemodtagende land, der ikke er medlem, betaler en andel af sit EU-bidrag som et gebyr for fællesforetagendets omkostninger

                              —

                              evaluerings- og udvælgelsesprocesserne bør revideres, således at der skabes bedre overensstemmelse mellem porteføljen for støttede projekter og de strategiske europæiske mål for programmet

                              —

                              medlemsstaterne og industrisammenslutningerne bør samarbejde om at fastsætte processer, hvor mulige forslagsstillere kan få tidlig, konstruktiv feedback på deres projektudkast, hvortil der ansøges om støtte;

                        anmoder fællesforetagendet om at underrette dechargemyndigheden om de foranstaltninger, der indføres som følge af resultaterne af den første midtvejsevaluering;

                  24.

                  bemærker, at fællesforetagende anser underudnyttelsen af det operationelle budget for at være det største problem, der påvirker dets evne til at opfylde sit mandat; bemærker, at fællesforetagendet som følge deraf i 2010 gjorde et forsøge på at finde midler, der kunne føre til en positiv løsning på problemet, herunder:

                              —

                              fremme af definitionen af strategisk relevante projekter

                              —

                              identificering af nationale programmer, som med fordel overføres til en europæisk sammenhæng

                              —

                              inddragelse af yderligere nationale finansieringsenheder

                              —

                              optimering af den opdelte finansiering mellem Eureka-kompetenceklyngen CATRENE og fællesforetagendet;

                        opfordrer fællesforetagendet til at underrette dechargemyndigheden om status for gennemførelsen af disse aktionsmidler og resultaterne heraf;

                  25.

                  noterer sig Kommissionens forslag til Rådets afgørelse om særprogrammet til gennemførelse af Horisont 2020 — rammeprogram for forskning og innovation (2014-2020), hvori Kommissionen nævner muligheden af at samle Artemis og ENIAC i ét samlet initiativ, samt muligheden af at oprette nye fællesforetagender i forbindelse med gennemførelsen af afsnittet om samfundsmæssige udfordringer i Horisont 2020; opfordrer Kommissionen til at holde dechargemyndigheden underrettet om dette spørgsmål;

         Manglende værtsstatsaftale

                  26.

                  gentager, at fællesforetagendet meget hurtigt bør indgå en værtsstatsaftale med Belgien om kontorlokaler, privilegier og immuniteter og anden støtte fra Belgien til fællesforetagendet som fastsat i forordning (EF) nr. 72/2008 om fællesforetagendets oprettelse.

         Horisontale bemærkninger om fællesforetagenderne

                  27.

                  understreger, at Kommissionen indtil videre har oprettet syv fællesforetagender i henhold til artikel 187 i traktaten om Den Europæiske Unions funktionsmåde; bemærker, at der er oprettet seks fællesforetagender (IMI, Artemis, ENIAC, Clean Sky, FCH og ITER-F4E) inden for forskningsområdet under Kommissionens GD RTD og INFSO, mens et har til opgave at udvikle det nye lufttrafikstyringssystem (SESAR) på transportområdet, hvis aktiviteter overvåges af GD Mobilitet og Transport;

                  28.

                  bemærker, at de samlede vejledende ressourcer, der skønnes at være nødvendige for fællesforetagenderne i deres levetid, udgør 21 793 000 000 EUR;

                  29.

                  bemærker, at det samlede EU-bidrag, som skønnes nødvendigt for fællesforetagenderne i deres levetid, udgør 11 489 000 000 EUR;

                  30.

                  bemærker, at Unionens samlede bidrag til fællesforetagendernes budget i regnskabsåret 2010 udgjorde 505 mio. euro;

                  31.

                  opfordrer Kommissionen til hvert år at stille konsoliderede oplysninger om den samlede årlige finansiering til de enkelte fællesforetagender fra Unionens almindelige budget til rådighed for dechargemyndigheden for at sikre gennemsigtighed og klarhed vedrørende anvendelsen af Unionens midler og genoprette tilliden blandt de europæiske skatteydere;

                  32.

                  glæder sig over Artemis' initiativ til at medtage oplysninger om overvågning og revision af igangværende projekter i sin årsberetning; mener, at dette er en praksis, som de øvrige fællesforetagender burde følge;

                  33.

                  erindrer om, at fællesforetagender er offentlig-private partnerskaber, og at offentlige og private interesser dermed hænger sammen; mener, at man under disse omstændigheder ikke bør afvise muligheden for, at der kan opstå interessekonflikter, men at disse skal håndteres korrekt; opfordrer derfor fællesforetagenderne til at informere dechargemyndigheden om, hvilke kontrolmekanismer der findes inden for deres respektive strukturer, med henblik på at give mulighed for en korrekt administration og forebyggelse af interessekonflikter;

                  34.

                  bemærker, at fællesforetagenderne, med Fællesforetagendet for ITER og Fusionsenergiudvikling som en bemærkelsesværdig undtagelse, er forholdsvis små strukturer, der er koncentreret rent geografisk; mener derfor, at de bør samle deres ressourcer, når det er muligt;

                  35.

                  opfordrer Revisionsretten til at give dechargemyndigheden en opfølgning på dens bemærkninger til de enkelte fællesforetagender i deres respektive årsberetninger for regnskabsåret 2011;

                  36.

                  opfordrer Revisionsretten til inden for en rimelig frist at udarbejde en særberetning til Parlamentet om merværdien ved oprettelsen af fællesforetagender med henblik på at sikre en effektiv gennemførelse af Unionens programmer for forskning, teknologisk udvikling og demonstration; bemærker endvidere, at denne beretning også bør indeholde en vurdering af effektiviteten af fællesforetagendernes oprettelse.

         (1)  EUT C 368 af 16.12.2011, s. 48.

         (2)  EFT L 248 af 16.9.2002, s. 1.

         (3)  EUT L 30 af 4.2.2008, s. 21.

         (4)  EFT L 357 af 31.12.2002, s. 72.